text.text: Aap ki yaad aati rahi raat bhar..
text.text_idx: #000002
text.text: Aap ki yaad aati rahi raat bhar,
  Chandni dil dukhaati rahi raat bhar,
text.text_idx: #000003
text.text: Gaah jalti hui gaah bujhti hui,
  Sham-e-ghamm jhilmilaati rahi raat bhar,
text.text_idx: #000004
text.text: Koi khushbu badalti rahi pairahann,
  Koi tasveer gaati rahi raat bhar,
text.text_idx: #000005
text.text: Jo na aaya usay koi zanjeer-e-dar,
  Har sadaa par bulaati rahi raat bhar,
text.text_idx: #000007
text.text: Ek umeed se dil behelta raha,
  Ik tamanna sataati rahi raat bhar..
text.text_idx: #000008
text.text: Koi halat nahin, yeh halat hai..
text.text_idx: #000010
text.text: Koi halat nahin, yeh halat hai,
  Yeh to ashob-naak suurat hai,
text.text_idx: #000011
text.text: Tujh se yeh gaah-gaah ka shikwa,
  Jab talak hai bassaa ghaneemat hai,
text.text_idx: #000013
text.text: Tu bhi ae shakss kya kare akhir,
  Mujh ko sar phorrne ki aadat hai,
text.text_idx: #000015
text.text: Ab nikal aao apne andar se,
  Ghar main samaan ki zaroorat hai,
text.text_idx: #000016
text.text: Hum ne jana to hum ne yeh jana,
  Jo nahin hai woh khuubsurat hai,
text.text_idx: #000017
text.text: Khawhishen dil ka sath chorr gayin,
  Yeh aziyat bari aziyat hai,
text.text_idx: #000018
text.text: Log masroof jante hain mujhe,
  Yaan mera gham hi meri fursat hai,
text.text_idx: #000019
text.text: Aaj ka din bhi aish se guzra,
  Sar se paa tak badan salamat hai..
text.text_idx: #000020
text.text: Kitne aish se rehte hon ge kitne itraate hon ge,
  Jaane kese log woh hon ge jo us ko bhaate hon ge,
text.text_idx: #000023
text.text: Shaam huye khush-bash yahan ke mere paas aa jate hain,
  Mere bujhne ka nazaara karne aa jate hon ge,
text.text_idx: #000024
text.text: Woh jo na aanay wala hai na us se mujh ko matlab tha,
  Aanay walon se kya matlab aatay hain aatay hon ge,
text.text_idx: #000025
text.text: Us ki yaad ki baad-e-sabaa main aur to kya hota hoga,
  Yunhi mere baal hain bikhre aur bikhar jaate hon ge,
text.text_idx: #000026
text.text: Yaaro kuch to zikr karo us ki qayamat banhon ka,
  Woh jo simat-te hon ge un main woh to mar jaate hon ge,
text.text_idx: #000027
text.text: Mere saans ukharrte hi sab bain karen ge royen ge,
  Yaani mere baad bhi yaani saans liye jaate hon ge..
text.text_idx: #000028
text.text: Ehsas ki suuli pe lattak jata hoon aksar,
  Main jabr-e-musalsal ki shikayet nahin karta,
text.text_idx: #000034
text.text: Insha ji utho ab kuuch karo..
text.text_idx: #000043
text.text: Insha ji utho ab koooch karo is sheher main jee ko lagana kya,
  Wehshi ko sukoon se kya matlab jogi ka nagar main thikaana kya,
text.text_idx: #000044
text.text: Is dil ke dareeda daaman ko dekho to sahi socho to sahi,
  Jis jholli main sau chhaid huye us jholli ka phailaana kya,
text.text_idx: #000045
text.text: Shabb-beeti chaand bhi doob chala zanjeer parri darwaaze main,
  Kyun dair gaye ghar aaye ho sajni se karo ge bahaana kya,
text.text_idx: #000046
text.text: Phir hijr ki lambi raat miyan sanjog ki to yehi ek gharri,
  Jo dil main hai labb par aanay do sharmaana kya ghabraana kya,
text.text_idx: #000047
text.text: Us roz jo un ko dekha hai ab khawb ka aalam lagta hai,
  Us roz jo un se baat hui woh baat bhi thi afsaana kya,
text.text_idx: #000048
text.text: Us hussn ke sache moti ko hum dekh saken par chhuu na saken,
  Jisse dekh saken par chhuu na saken woh daulat kya woh khazaana kya,
text.text_idx: #000049
text.text: Jab sheher ke log na rasta dain kyun ban main na ja bisraam kare,
  Deewaanon ki si na baat kare to aur kare deewana kya..
text.text_idx: #000050
text.text: Tera firaaq jan-e-jan aish tha kya mere liye,
  Yaani tere firaaq main khoob sharab pee gayi,
text.text_idx: #000054
text.text: Tere visaal ke liye apne kamaal ke liye,
  Halat-e-haal dil ke thi kharaab aur kharaab ki gayi,
text.text_idx: #000055
text.text: Us ki umeed-e-naaz ka hum se yeh maan tha ke aap,
  Umar guzaar dijiye umar guzaar di gayi,
text.text_idx: #000056
text.text: Ek hi haadsa to hai aur woh ke aaj tak,
  Baat nahin kahi gayi baat nahin suni gayi,
text.text_idx: #000057
text.text: Baad main tere jan-e-jan dil main raha ajab samaan,
  Yaad rahi teri yahan phir teri yaad bhi gayi,
text.text_idx: #000058
text.text: Us ke badan ko numuud hum ne sukhan main aur phir,
  Us ke badan ke vaastay aik qabaa bhi see gayi,
text.text_idx: #000059
text.text: Naf piyaale ki teri yaad ajab sahi gayi,
text.text_idx: #000060
text.text: Kehni hai mujh ko ek baat aap se yaani aap se,
  Aap ke shehere-vassl main lazzat-e-hijar bhi gayi,
text.text_idx: #000061
text.text: Zindagi ke jitne darwaaze hain..
text.text_idx: #000064
text.text: Zabt kar ke hansi ko bhool geya..
text.text_idx: #000067
text.text: Ajnabi ajnabi ko bhool geya,
text.text_idx: #000069
text.text: Sab daleelen to mujh ko yaad rahin,
  Behss kya thi ussi ko bhool geya main,
text.text_idx: #000071
text.text: Kyun na ho naaz is zehaanat par,
  Ek main har kisi ko bhool geya,
text.text_idx: #000072
text.text: Kya qayamat hui agar ik shakhss,
  Apni khush-qismati ko bhool geya,
text.text_idx: #000075
text.text: Sab buray mujh ko yaad rehte hain,
  Jo bhalaa tha usii ko bhool geya,
text.text_idx: #000076
text.text: Un se vaada to kar liya lekin,
  Apni kam-fursati ko bhool geya,
text.text_idx: #000077
text.text: Us ne goya mujhi ko yaad rakha,
  Main bhi goya usi ko bhool geya,
text.text_idx: #000080
text.text: Yaani tum woh ho waqeyi ? Hadh hai,
  Main to sach-much sabhi ko bhool geya,
text.text_idx: #000081
text.text: Ab to har baat yaad rehti hai,
  Ghaliban main kisi ko bhool geya,
text.text_idx: #000082
text.text: Us ki khushiyon se jalne wala Jaun,
  Apni eeza-dahi ko bhool geya..
text.text_idx: #000083
text.text: Kabhi kabhi mere dil main khayaal ata hai..
text.text_idx: #000085
text.text: Kabhi kabhi mere dil main khayaal ata hai,
text.text_idx: #000086
text.text: Ke zindagi teri zulgon ki narm chaaon main,
  Guzarne paati to shadaab ho bhi sakti thi,
text.text_idx: #000087
text.text: Yeh teergi jo meri zeest ka muaqaddar hai,
  Teri nazar ki shuaaon main kho bhi sakti thi,
text.text_idx: #000088
text.text: Tera gudaaz badan teri neem-baaz ankhen,
  Inhin haseen fasaanon main mehvv ho rehta,
text.text_idx: #000090
text.text: Pukaartin mujhe jab talkhiyaan zamane ki,
  Tere labon se halaavat ke ghoont pe leta,
text.text_idx: #000091
text.text: Magar yeh ho na saka aur ab yeh aalam hai,
  Ke tu nahin tera gham teri justaju bhi nahin,
text.text_idx: #000093
text.text: Guzar rahi hai kuch is tarah zindagi jaise,
  Isay kisi ke sahaaray ke aarzuu bhi nahin,
text.text_idx: #000094
text.text: Zamane bhar ke dukhon ko laga chuka hoon galay,
  Guzar raha hoon kuch anjani rah-guzaaron se,
text.text_idx: #000095
text.text: Muheeb saaye meri samt barrhte aatey hain,
  Hayaat o maut ke pur-haul kharzaaron se,
text.text_idx: #000096
text.text: Na koi jaada-e-manzil na raushni ka suraagh,
  Bhatak rahi hai khalaaon main zindagi meri,
text.text_idx: #000097
text.text: Inhin khalaaon main reh jaaon ga kabhi kho kar,
  Main janta hoon meri ham-nafas magar yunhi,
text.text_idx: #000098